دەسەگە لە بەیاننامەیگ رەسیە ئاژانس شەفەق نیوز وت: كەشوهەوای ئمڕوو شەممە رووشنە تا نیمچە ئەور و گەرم، و پلەی گەرمی لە گشت وڵاتەگە نزیک دویەکەس، و دیاری کرد ک پلەی گەرمی مەزن لە بەغداد و دیالە و کەربەلا و بابل و دیوانیە و میسان و ناسریە و موسەنا و بەسرە رەسێدە ٤٨ پلە، و لە نەجەف ٤٩ پلە، و لە کەرکوک و ئەنبار و مووسڵ و سەڵاحەدین و واست رەسێدە ٤٧ پلەی سەدی.
وتيش؛ سوو يەکشەممە، رووشن و گەرمە، و پلەی گەرمی لە بەشەیل باکوور و ناوڕاس نزیک رووژ وەرجە خوەیە، و لە ناوچەی باشوور رووشنە تا نیمچە ئەور و پلەی گەرمی کەمیگ بەرزەو بوود.
دیاری کرد ک رووژ دووشەممەر لە ناوچەی ناوڕاس خوەرە، و لە ناوچەی باکوور و باشوور خوەر و گەرمە وەگەرد لەکە ئەوریگ، و پلەی گەرمی لە گشت وڵاتەگە نزیک رووژ وەرجە خوەیە.
وتیش: رووژ سێشەممە، لە گشت ناوچەیل وڵاتەگە خوەر و گەرمە،و پلەی گەرمی نزیک رووژ وەرجە خوەیە.
دەسەگە وتیش: کەشوهەوای رووژ چوارشەممە، لە گشت وڵاتەگە خوەر و گەرمە، و پلەی گەرمی لە ناوچەی باکوور و ناوڕاس نزیک رووژ وەرجە خوەیە، و لە ناوچەی باشوور کەمیگ بەرزەو بوود.
